
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea preţului local de facturare a energiei termice furnizată populaţiei

 prin sistem centralizat, în Municipiul Focşani
           Consiliul local al Muncipiului Focşani, judeţul Vrancea, întrunit în şedinţă ordinară;

           Analizând   proiectul  de  hotărâre  iniţiat  de Primarul Municipiului Focsani prin care se propune aprobarea preţului local de facturare a energiei termice furnizată populaţiei prin sistem centralizat, în Municipiul Focşani, raportul întocmit de Direcţia economică înregistrat la nr. 64919/28.11.2012;
-          Văzând avizul favorabil al Comisiei de buget şi administraţie publică;

· Având în vedere Ordonanţa Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei, aprobată,  modificată şi completată prin Legea nr.483/2006, Ordonanţa Guvernului nr.13/2009, Legea nr.48/2010, Ordonanţa de Urgenţă a Guvernului nr.69/2011 şi OUG nr. 56/2012,

·       În baza  art. 36  alin  (1),  alin. (2), lit. “d”, punctul 14, precum  şi  în  temeiul art. 45  alin. (1) din
Legea nr. 215/2001 privind administraţia publică locală, republicată în 2007, cu modificările şi completările ulterioare,
HOTĂRĂŞTE:
            Art.1 Se aprobă preţul local de facturare a energiei termice furnizată populaţiei prin sistem centralizat, în Municipiul Focşani în sumă de 190 lei/Gcal, inclusiv TVA.
            Art.2 Diferenţa între preţul local de facturare aprobat la art 1 din prezenta hotărâre şi preţul de producere, transport, distribuţie şi furnizare energie termică aprobat de ANRE şi avizat de ANRSC se suportă din bugetul local.
            Art.3  Prevederile prezentei hotărâri se aplică începând cu facturarea consumului de energie termică livrată populaţiei aferentă lunilor noiembrie şi decembrie 2012. 

            Art.4  Cu data prezentei se abrogă prevederile HCL nr. 9/31 ianuarie 2012.

            Art.5 Prezenta hotărâre va fi comunicată de către Direcţia administraţie publică locală compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Compartimentul energetic, contracte, achiziţii şi SC ENET SA Focşani .

               PREŞEDINTE DE ŞEDINŢĂ, 

                                                                                        CONTRASEMNEAZĂ:
                        Radu Niţu                                                       SECRETARUL MUNICIPIULUI  

                                                                                                                     FOCŞANI

           Eduard Marian Corhană
Municipiul Focşani, 29 noiembrie 2012                                                      

